     Z A P I S N I K
s 43. sjednice Vijeća Mjesnog odbora Medvedgrad, 11. prosinca 2024
u mjesnoj samoupravi Medvedgrad, Mikulići 189
s početkom u 18:00 sati
NAZOČNI ČLANOVI VIJEĆA:
Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povržen
Predsjedava Biserka Kruc, predsjednica Vijeća. Konstatira da su nazočni svi članova vijeća  te se odluke mogu pravovaljano donositi.
Vijeće jednoglasno usvaja Zapisnik 42. sjednice.
Vijeće, uz dodatak jedne točke jednoglasno usvaja 
D n e v n i   r e d

1. Plan Malih komunalnih akcija Vijeća mjesnog odbora Medvedgrad za 2025.
2. Asfalterski program Plana malih komunalnih akcija Vijeća Mjesnog odbora Medvedgrad za 2025.
3. Mikulići odvojak 27 – 39 – postava uspornika
4. Črnomerački potok - ispuštanje kanalizacije
5. Autobusna linija 128 – uvođenje polukružne linije
6. Mikulići – postava dodatnih uspornika
7. Informacije, pitanja i prijedlozi
Ad. 1.
Plan Malih komunalnih akcija Vijeća mjesnog odbora Medvedgrad za 2025.
Vijećnici su dobili pisani materijal
Vijeće jednoglasno usvaja
Plan malih komunalnih akcija
Mjesnog odbora Medvedgrad za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Medvedgrad, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 63.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Črnomerec u 2025.


Ad. 2.
Asfalterski program Plana malih komunalnih akcija Vijeća Mjesnog odbora
Vijećnici su dobili pisani materijal
Vijeće jednoglasno usvaja
Z A K LJU C A K
o obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora Medvedgrad

1. Vijeće Mjesnog odbora  Medvedgrad u skladu s planiranim sredstvima u Planu malih komunalnih akcija za 2025. godinu, određuje poslove i radove za obavljanje redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Medvedgrad, u iznosu od 63.000,00 eura.
 
2. Vijeće Mjesnog odbora Medvedgrad  prepušta sredstva na korištenje mjesnom odboru  Ban Keglević  kako bi se grupiranjem sredstava mjesnih odbora izvršili veći infrastrukturni zahvati koje pojedini mjesni odbori ne bi mogli samostalno financirati.

3. Ovaj se zaključak dostavlja se Gradskoj četvrti Črnomerec i Gradskom uredu za mjesnu samoupravu, promet, civilnu zaštitu i  sigurnost.

Ad. 3.
Mikulići odvojak 27 – 39 – postava uspornika
Vijećnici su dobili pisani materijal
Vijeće jednoglasno usvaja
Z A K LJU C A K
o postavi uspornika u ulici Mikulići odvojak
1. Vijeće odlaže usvajanje zaključka o postavi uspornika u ulici Mikulići odvojak dok se ne postave znakovi o zabrani parkiranja i zaustavljanja s obje strane navedene ulice. 
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad. 4.
Črnomerački potok - ispuštanje odvodnje
Vijećnici su dobili pisani materijal
Vijeće jednoglasno usvaja
Z A K LJU C A K
o ispuštanju odvodnje
1. Vijeće nije u mogućnosti usvojiti zaključak obzirom da je u tijeku inspekcijski nadzor na lokaciji Lubenjaki. 
2. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 5.
Autobusna linija 128 – uvođenje polukružne linije
Vijećnici su dobili pisani materijal
Vijeće jednoglasno usvaja
Z A K LJU C A K
o uvođenju autobusne linije
1. Vijeće je raspravljalo o prijedlogu građana kojim se predlaže uvođenje nove polukružne autobusne linije  „Črnomerec – Lukšić – Mihaljevac“.
2. Vijeće podržava prijedlog te predlaže Vijeću gradske četvrti Črnomerec da pokrene inicijativu za uvođenje navedene autobusne linije.
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 6.
Mikulići – postava dodatnih uspornika
Vijećnici su dobili pisani materijal
Vijeće jednoglasno usvaja
Z A K LJU C A K
o postavi uzdignute plohe
1. Vijeće predlaže postavu crvene uzdignute plohe ispod pješačkog prijelaza u ulici Mikulići 117 (kod ulice Gorenci).
[bookmark: _GoBack]2. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 7.
Informacije, pitanja i prijedlozi
Vijećnici su dobili pisani materijal
Sjednica završena u 19:00 sati.

Zapisnik sastavila:
Gorana Marin	
KLASA:   024-08/24-003/2481
URBROJ: 251-13-11-3/005-24-2
Zagreb,     11. prosinca 2024.
      Predsjednica
Vijeća Mjesnog odbora
Medvedgrad

